**Năzuința sentimentală**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De aș lăsa a inimii ființă

să-și spună-n public setea de lumină

mi-ar devoala interna năzuință

de-a fi soția mea, Ecaterină!

Eu nu am dreptul azi la fericire

și nu am voie să cred în minuni

căci tu ai pus baraj la o iubire

zicând că e nămol și-aluviuni.

Nu judeca un om după păcate

și după vorbe spuse fără rost,

A ta gândire plină de dreptate

mă va afla așa cum sunt și-am fost.

Privește-n suflet gânduri nerostite,

imaginea a ceea ce-ți dorești.

Să îți asumi curajul de-a admite

că sfinții sunt reali doar în povești.

Eu sunt bolnav de dorul pentru tine,

Acesta mi-e păcatul nefiresc:

că prin cuvinte n-oi putea susține

amorul meu când spun cât te iubesc.

Eu te privesc cum n-o va face altul,

pe marea de iubire navighez

și îți culeg azi sori din tot înaltul

cu-a mea trăire îi împachetez.

Îi dau cadou cu-a sufletului pală

și nu o fac în joc de amorez.

Îți fac o promisiune cu sfială:

În viață de vei vrea, eu te urmez!

M-adun tremurător l-a ta idee

Azi mă despart în ape de nămol

si îți așez pe deget, Dulcinee,

a mea iubire-n formă de atol.

Îți voi trimite azi a mea credință

În sânge mi te-am pus alizarină

și colorez interna năzuință

pentru iubirea ta, Ecaterină!